**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 08.08.2017, ora 08.00 – 09.08.2017, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 09.08.2017, ora 7.00**

**RÂURI**

Debitele au fost în general în scădere, exceptând bazinele mijlocii și inferioare ale râurilor Vișeu, Iza, Tur, Someș, Crasna, Barcău, Crișul Negru, Crișul Alb, Mureș, Bega, Timiș, Olt, Argeș, Suceava, Moldova, Bistrița, Trotuș, Putna, Rm. Sărat, Buzău și Bârlad, unde au fost în creștere datorită propagării. Pe râurile din bazinele hidrografice: Bârzava, Moravița, Caraș, Nera, Cerna, Vedea, Ialomița, bazinul mijlociu și inferior al Jiului, cursul Siretului, cursul superior al Prutului și pe râurile din Dobrogea debitele au fost relativ staționare.

Debitele se situează în general la valori cuprinse între 30-80% din mediile multianuale lunare, mai mari (peste normalele lunare) pe râurile din bazinele hidrografice: Vișeu, Gilort, Tazlău, bazinele superioare ale Oltului, Argeșului, Ialomiței și Bistriței și mai mici (sub 30% din normalele lunare) pe unele râuri din bazinele hidrografice: Someș (Ilișua, Lonea, Fizeș), Mureș (Comlod, Râul Alb, Vișa, Secaș, Râul Mare, Râul Galben) și pe Bârzava.

Nivelurile pe râuri la staţiile hidrometrice se situează sub **COTELE DE ATENŢIE.**

Debitele vor fi în general în scădere, exceptând râurile din bazinele hidrografice: Bârzava, Caraş, Nera, Cerna, Vedea, cursul mijlociu şi inferior al Jiului, cursul Siretului, cursul superior al Prutului şi râurile din Dobrogea unde vor fi relativ staţionare şi în creştere prin propagare cursurile inferioare ale Mureşului, Oltului şi Argeşului.

Nivelurile pe râuri la staţiile hidrometrice se vor situa sub **COTELE DE ATENŢIE.**

**DUNĂRE**

Debitul la intrarea în ţară (secţiunea Baziaş) în intervalul 08.08 – 09.08.2017 a fost în scădere, având valoarea de 3200 m3/s, situându-se sub media multianuală a lunii august (4300 m3/s).

În aval de Porţile de Fier debitele au fost în scădere pe sectorul Gruia – Cernavodă şi în creştere pe sectorul Hârşova – Tulcea.

Debitul la intrarea în ţară (secţiunea Baziaş) va fi în scădere (3000 m3/s).

În aval de Porţile de Fier debitele vor fi în scădere pe sectorul Gruia – Vadu Oii şi în creştere pe sectorul Brăila – Tulcea.

**2.** **Situaţia meteorologică în intervalul 08.08.2017, ora 8.00 – 09.08.2017, ora 6.00**

**ÎN ŢARĂ**

Valorile termice au fost in general apropiate de mediile multianuale si au continuat să scadă fată de ziua precedentă in regiunile extracarpatice. Local in sudul Olteniei si izolat in sud-vestul Munteniei, sudul Banatului si al Transilvaniei, indicele temperatură-umezeală (ITU) a atins si depăsit usor pragul 80 de unităti. Cerul a fost variabil, cu innorări in primele ore ale intervalului cand au căzut averse izolate, slabe cantitativ si insotite trecător de descărcări electrice in nordul Olteniei si al Munteniei si in sudul extrem al Transilvaniei. Vantul a prezentat intensificări in prima parte a zilei in sudul Moldovei si la munte, dar mai ales in Dobrogea, unde vitezele au depăsit la rafală 55...60 km/h, pană la 72 km/h la Jurilovca. Temperaturile maxime s-au situat intre 20 grade la Rădăuti, Suceava si Targu Neamt si 34 de grade la Calafat, iar la ora 06, valorile temperaturii aerului erau cuprinse intre 10 grade la Rădăuti si 25 la Moldova Veche.

**Observatie:** incepand de ieri de la ora 06, au fost in vigoare 2 atentionări pentru fenomene meteorologice periculoase imediate vizand intensificările vantului, emise de către SRPV Constanta.

**LA BUCUREŞTI**

Vremea a fost in general frumoasă, iar valorile termice au continuat să scadă, caracterizand un regim termic apropiat de normalul perioadei. Vantul a suflat moderat in primele ore ale zilei, apoi a slabit. Temperatura maximă a fost de 28 de grade la Afumati si Băneasa si 31 de grade la Filaret, iar la ora 06 se inregistrau 19 grade la Afumati si Băneasa si 20 la Filaret.

**3. Prognoza meteorologică în intervalul 09.08.2017, ora 8.00 – 10.08.2017, ora 8.00**

**ÎN ŢARĂ**

Vremea va deveni călduroasă in cea mai mare parte a tării, caniculară in regiunile vestice, sud-vestice si local in cele centrale, regiuni in care si disconfortul termic va fi accentuat. Cerul va fi variabil, mai mult senin dimineata si noaptea si doar după-amiaza, in zona de munte vor fi unele innorări si pe arii restranse averse si descărcări electrice. Temperaturile maxime, in crestere fată de ziua anterioară, vor fi cuprinse intre 27...28 de grade in nordul Moldovei si pe litoral si 35...37 de grade in regiunile vestice si sud-vestice, izolat 38 de grade in Campia de Vest, iar cele minime se vor incadra intre 11...12 grade in estul Transilvaniei si 24...25 de grade in Dealurile de Vest.

**LA BUCUREŞTI**

Vremea va fi călduroasă, cu o temperatura maximă de 32...33 de grade, iar disconfortul termic va fi in crestere. Cerul va fi mai mult senin, iar vantul va sufla slab pană la moderat. Temperatura minimă va fi de 18...20 de grade.

***II. CALITATEA APELOR***

**Administrația Națională ,,Apele Române,,** informează că în data de 08.08.2017 s-a semnalat prezența a trei delfini morți pe plajele Mării Negre, astfel:

* La ora 11.30, s-a semnalat prezenta unui delfin esuat pe plaja din statiunea 2 Mai, spre digul mic;
* La ora 09:25, s-a semnalat prezenta unui delfin esuat, in stare de putrefactive, in zona H.Phoenicia – statiunea Mamaia;
* La ora 15.30, s-a semnalat prezenta unui delfin esuat pe plaja din dreptul Aqua Magic -statiunea Mamaia;
* La ora 19.30, s-a semnalat prezenta unui delfin esuat pe plaja din Constanta (zona 3 papuci).

Au fost informate, conform protocolului de colaborare, I.N.C.D.M. “Grigore Antipa” si ONG “Mare Nostrum”.

**Administrația Națională ,,Apele Române,,** informează că în data de 08.08.2017, ora 19.00 s-a produs o poluare accidentală pe raza municipiului Iași, din cauza descărcării de ape uzate impurificate în Bahlui prin camera deversoare colector Ipsilante (situata aval 300 m pod Podu de Piatra) mal stang, colector aflat in administrarea APAVITAL SA Iasi, din cauza neetaensietatii corespunzatoare a stavilei. Reprezentanti ai laboratorului de calitate al apei al A.B.A.Prut-Barlad s-au deplasat la fata locului prelevand probe de apa din urmatoarele sectiuni:

1 - r. Bahlui amonte 30 m camera deversoare;

2 - gura de evacuare - colector Ipsilante in r. Bahlui;

3 - r. Bahlui - aval 50 m de camera deversoare.

Un echipaj format din reprezentanti ai ABA Prut-Barlad, SGA Iasi si APAVITAL SA Iasi s-au deplasat pe teren pentru identificarea sursei de poluare.

Reprezentantii Apavital S.A. Iasi urmeaza a efectua lucrari de reparare a stavilei aferente camerei deversoare a Colectorului Ipsilante cu echipamente specifice necesare acestor lucrari, in vederea asigurarii etanseitatii stavilei.

***II. CALITATEA MEDIULUI***

**1. În domeniul aerului**

**Comisariatul Județean Galați din cadrul Gărzii Naționale de Mediu** raportează producerea, in 07.08.2017, la ora 20.40, unui incendiu in municipiul Galati, strada Traian, care a cuprins cladiri, materiale si schipamente, pe o suprafata de aproximativ 10.000 mp. Nu s-au inregistrat depasiri la indicatorii de calitate a aerului la statiile de monitorizare de pe raza mun Galati. Nu se cunosc cauzele declanșatoare. Vom reveni cu informații suplimentare.

**2. În domeniul solului şi vegetaţiei**

**Comisariatul Județean Mehedinți din cadrul Gărzii Naționale de Mediu** revine cu informații suplimentare referitor la incendiul de litiera si coronament izbucnit in data de 05.08.2017, ora 15.00 pe raza Parcului Natural Portile de Fier-Amfiteatrul Svinita mentionand ca incendiul a fost stins si lichidat in data de 08.08.2017 la ora 12.10 iar suprafata totala afectata este de 76.65 ha.

**Sistemul de Gospodărire a Apelor Brașov** informează despre producerea, în data de 09.08.2017, la ora 00,20, unui accident de circulație pe DN1-100 m mai sus de Cotul Donului, produs de un tir ce apartine societății S.C.GAST AUTO-SERV Prahova cu nr. PH-62-CEZ ce transporta 16 t de substanțe periculoase pentru mediu în butoaie (180-200 l) în stare lichidă. In urma impactului s-au scurs substante periculoase în rigola pluvială betonată, a drumului DN1, pe aproximativ 10 m. Nu a fost afectata panza freatica din zonă. ISU a intervenit cu nisip absorbant.

**3. În domeniul supravegherii radioactivităţii mediului**

Menționăm că, pentru factorii de mediu urmăriți, nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.